CELEX: C2007/117/09
Language: mt
Date: 2007-05-26 00:00:00
Title: Kawża C-119/07: Talba għal deċiżjoni preliminari mressqa mill-Verwaltungsgericht Darmstadt (Il-Ġermanja) fis- 27 ta' Frar 2007 — Container Service Thorsten Sperzel GmbH vs Land Hesse

26.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 117/5
            
         Talba għal deċiżjoni preliminari mressqa mill-Verwaltungsgericht Darmstadt (Il-Ġermanja) fis-27 ta' Frar 2007 — Container Service Thorsten Sperzel GmbH vs Land Hesse
   (Kawża C-119/07)
   (2007/C 117/08)
   Lingwa tal-kawża: Il-Ġermaniż
   Qorti tar-rinviju
   Verwaltungsgericht Darmstadt.
   Partijiet fil-kawża prinċipali
   
      Rikorrenti: Container Service Thorsten Sperzel GmbH.
   
      Konvenuta: Land Hesse.
   Domandi preliminari
   
               1)
            
            
               L-Artikolu 33(1) tar-Regolament tal-Kunsill (KEE) Nru 259/93, ta' l-1 ta' Frar 1993, dwar is-superviżjoni u l-kontroll ta' vjaġġi bil-baħar ta' skart fi, għal u mill-Komunità Ewropea (1), għandu jiġi interpretat fis-sens li fil-mument tal-kalkolu ta' l-ispejjeż amministrattivi għat-twettiq tal-proċedura ta' notifika u ta' superviżjoni, tista' tittieħed in kunsiderazzjoni, barra mill-ispejjeż amministrattivi effettivament sostnuti għal att amministrattiv, anki l-importanza ta' l-att amministrattiv għan-notifikatur, bħala destinatarju ta' l-att amministrattiv?
               Jekk il-Qorti tal-Ġustizzja tagħti risposta pożittiva għall-ewwel domanda:
            
         
               2)
            
            
               L-Artikolu 33(1) tar-Regolament (KEE) Nru 259/93 għandu jiġi interpretat fis-sens li huwa possibbli li l-ispejjeż amministrativi għat-twettiq tal-proċedura ta' notifika u ta' superviżjoni jiġu kkunsidrati bħala spejjeż xierqa anki meta, fil-kuntest tal-kalkolu ta' l-ispejjeż amministrativi, it-titolu kontabbli “valur ta' l-att amministrattiv għan-notifikatur”, ikun jindika valur superjuri għall-ispejjeż amministrattivi li ġew effettivament sostnuti (f'dan il-każ, 20 darba iktar mill-imsemmija spejjeż)?
            
         
      (1)  ĠU L 30, p. 1.